**Zmluva o dielo č. /2022**

uzatvorená podľa § 536 a nasl. Obchodného zákonníka

**Zmluvné strany:**

**Objednávateľ: Obec Žehra**

sídlo: Žehra 104, 05361 Žehra

IČO: 00329819

DIČ: 2021331565

Zastúpený: Marián Kandráč, starosta

Zástupca na jednanie v tech. veciach: Marián Kandrač

Č. bankového účtu (IBAN):SK45 0200 0000 0000 2832 4592,

vedený vo Všeobecnej úverovej banke a.s.

(ďalej len „objednávateľ“)

a

**Zhotoviteľ: \_\_\_\_\_\_\_\_\_\_\_\_\_\_\_\_\_\_**

sídlo: **\_\_\_\_\_\_\_\_\_\_\_\_\_\_\_\_\_\_**

IČO: **\_\_\_\_\_\_\_\_\_\_\_\_\_\_\_\_\_\_**

DIČ: **\_\_\_\_\_\_\_\_\_\_\_\_\_\_\_\_\_\_**

IČ DPH: **\_\_\_\_\_\_\_\_\_\_\_\_\_\_\_\_\_\_**

Zastúpený: **\_\_\_\_\_\_\_\_\_\_\_\_\_\_\_\_\_\_**

Zástupca na jednanie v tech. veciach:  **\_\_\_\_\_\_\_\_\_\_\_\_\_\_\_\_\_\_**

Č. bankového účtu (IBAN): **\_\_\_\_\_\_\_\_\_\_\_\_\_\_\_\_\_\_**, vedený v \_\_\_\_\_\_\_\_\_\_\_\_\_\_\_\_\_

Spoločnosť zapísaná v obchodnom registri Okresného súdu \_\_\_\_\_\_\_\_\_\_\_, oddiel \_\_\_\_\_\_, vložka č.

(ďalej len „zhotoviteľ“)

uzatvárajú po vzájomnej dohode túto

**Zmluvu o dielo**

**Článok I.**

**Podklady pre uzavretie zmluvy**

1. Táto zmluva je uzatvorená ako výsledok zadávania zákazky postupom podľa ust. § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) s názvom predmetu: **„Rekonštrukcia spevnených plôch – chodníkov v obci Žehra“.**

**Článok II.**

**Predmet zmluvy**

1. Zhotoviteľ sa zaväzuje podľa podmienok tejto zmluvy zhotoviť pre objednávateľa dielo spočívajúce v realizácii stavebných prác – rekonštrukcia jestvujúcich spevnených plôch, komunikácií pre peších v miestnej časti Obce Žehra, sídlisku Dreveník, časť Dobrá Voľa na parcelách katastrálneho územia Žehra KN-C 435/3 a katastrálneho územia Spišské Podhradie KN-C 2383/5, 1936/42, 2383/4, 2382, 1936/51. Predmet diela (stavba) pozostáva z jedného stavebného objektu, a to zo samotnej spevnenej plochy s odvodnením. (ďalej aj ako „predmet diela“).
2. Dohodnuté stavebné práce spočívajú v realizácii predmetu diela podľa projektu predloženého objednávateľom, a v súlade s touto zmluvou.
3. Objednávateľ sa za vykonané dielo zaväzuje zaplatiť zhotoviteľovi cenu diela vo výške a za podmienok dohodnutých v tejto zmluve.

**Článok III.**

**Dohodnuté podmienky realizácie diela**

1. Stavebné práce budú spočívať vo vybúraní zdegradovaných častí krycieho asfaltového koberca vrátane nevhodných a porušených podkladových vrstiev. Rozpadnuté obruby spevnených plôch budú taktiež v plnom rozsahu vybúrané. Po vykonaní a dokončení búracích prác bude podklad v podobe rastlého terénu zrovnaný a do takto pripravenej zemnej ryhy budú následne uložené podkladové vrstvy z násypových materiálov, ktoré budú tvoriť podkladovú vrstvu a v pokládke finálnej povrchovej úpravy tvorenej podkladným a krycím asfaltobetónom. Samotné súvrstvie komunikácie bude nasledovné : do výkopu – pásu bude uložená podkladová vrstva tvorená hrubým kamenivom, štrkodrvou frakcie 0-63mm v hrúbke min 250mm. Tá bude zhutnená min na 0,2 MPa a jej uloženie bude cca v šírke 4,2m pre nasledovné uloženie betónového lôžka pod obrubníky a postranný odvodňovací žľab. Na 2 podkladovú vrstvu bude rozprestretá vrstva v hrúbke 200mm zo štrkodrvy frakcie 0-32mm, ktorá bude taktiež zhutnená. Na takto pripravený a zhutnený podklad bude uložená vrstva podkladového asfaltobetónu v hrúbke 80mm vrátane spojovacieho postreku. Po zvalcovaní bude opätovne plocha opatrená spojovacím postrekom a bude vyhotovená finálna krycia vrstva z asfaltobetónu hrúbky 60mm. Pri prístupoch vedených priamo k vchodom do bytových domov bude podkladový násypový materiál tvorený dvoma vrstvami štrkodrvy vyhotovený v hrúbke po 150mm. Pri komunikáciach kde je jestvujúci podklad pevný a súdržný sa ten využije ako podkladová vrstva s finálnou úpravou z asfaltobetónu hrúbky 60mm. Po stranách komunikácií bude ich ohraničenie tvoriť uložené cestné betónové obrubníky v betónovom lôžku. Popri obrube bude vybudovaný pás z odvodňovacích žľabov. Spádovanie komunikácií po celej svojej dĺžke bude smerom do odvodňovacieho žľabu vedeného popri spevnenej ploche. Obruby spevnených plôch pri vstupoch do domov budú vyhotovené z parkových betónových obrubníkov. Pri komunikáciach, kde bude kryt ponechaný sa jeho časť v mieste osadenia odvodňovacieho povrchového žľabu vybúra. V priestore spevnených plôch v trase odvodňovacieho žľabu budú osadené na každej komunikácií dve vpuste s napojením na vedenie dažďovej kanalizácie. Dažďová kanalizácia bude vybudovaná popri telese spevnenej plochy so spádom minimálne 3%. Rúrové vedenie kanalizácie bude z PVC rúr DN300mm uložené do zemnej ryhy s premenlivou výškovou úrovňou výkopu. Dno výkopu bude vysypané pieskom frakcie 0-4mm v hrúbke min 50mm na takto zrovnanú, vyspádovanú niveletu sa uložia rúry dažďovej kanalizácie ktorá bude následne obsypaná pieskom do výšky cca 0,45m. Ostatná časť priestoru výkopu bude v mieste spevnenej plochy vysypaná štrkodrvou frakcie 0-16mm. Koniec dažďovej kanalizácie bude opatrený výustným objektom, betónovým portálom s osadením spätnej klapky na potrubí. Breh koryta potoka bude v úseku o šírke cca 1,5m vyložený balvanmi s priemerom cca 0,3m ukladaných do betónového lôžka. Dve vetvy komunikácií budú mať odvodnenie vyvedené, napojené na jestvujúcu dažďovú kanalizáciu, pričom je nutné pred ich samotným pripojením overiť presnú polohu a technický stav. V prípade nevyhovujúceho technického stavu bude nutné prehodnotiť spôsob odvodnenia. Pod telesom komunikácií bude uložená drenážna rúra vyvedená do dažďovej kanalizácie. Keďže stavebné práce sa budú realizovať pri styku s telesom miestnej obslužnej komunikácie všetky poškodenia budú vyspravené a uvedené do pôvodného stavu. Vysprávky budú z asfaltobetónu. Pri vstupe na spevnené plochy bude osadené trvalé dopravné značenie v podobe značky pešia zóna.
2. Zemné práce budú spočívať vo vybúraní pôvodných nevyhovujúcich pevnených komunikácií až po nosný rastlý terén.
3. Vzhľadom na to, že priestor realizácie diela je v súčasnosti využívaný, sa zhotoviteľ zaväzuje ho počas realizácie stavebných prác zabezpečiť proti vniknutiu nepovolaných osôb.
4. Druhy odpadov ktoré vzniknú pri búracích prácach na stavenisku počas výstavby podľa vyhlášky MŽP SR č. 365/2015 Z. z. ktorou sa ustanovuje katalóg odpadov a zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov:

* 17 01 01 – betón 72,3 m3,
* 17 02 01 – drevo 0,01 m3,
* 17 04 07 – zmiešané kovy 0,012 m3,
* 17 05 04 – zemina a kamenivo iné ako uvedené v 17 05 03 neobsahujúca nebezpečné látky: 252,0 m3,
* 17 05 06 – výkopová zemina iná ako uvedená v 17 05 05 neobsahujúca nebezpečné látky: 168,0 m3,
* 17 09 04 – zmiešané odpady zo stavieb a demolácií iné ako uvedené v 17 09 01, 17 09 02, 17 09 03: 20,0m3,
* 17 03 02 – bitúmenové zmesi iné ako uvedené v 17 03 01: 84,0 m3.

Väčšia časť zeminy bude na skládke na stavenisku a bude použitá na spätné násypy a na HTÚ, a minimálna časť zeminy sa odvezie na vhodné skladovacie miesto. V prípade potreby môže byť prebytočná výkopová zemina po odsúhlasení s objednávateľom využitá na rekultivačné práce v iných častiach obce Žehra. Na rekultiváciu verejných priestranstiev v obci Žehra sa použije cca 75% objemu zeminy zo stavby. Ostatný stavebný odpad ako betón, asfalt, zmiešané odpady budú vyvezené na určenú skládku. V rámci realizácie sa neplánuje žiaden výrub drevín. Odpady zo stavby sa budú odvážať na skládku do určenej lokality firmou, ktorá má oprávnenie na ukladanie s odpadmi a má zmluvu s príslušnou skládkou.

**Článok IV.**

**Doba realizácie diela**

1. Zmluva o dielo sa uzatvára do zhotovenia diela podľa tejto zmluvy, jeho protokolárneho odovzdania zhotoviteľom a prevzatia objednávateľom (ďalej aj ako „zhotovenie a odovzdanie diela“).
2. Zhotoviteľ sa zaväzuje zrealizovať stavebné práce v rozsahu predmetu tejto zmluvy **do 8 mesiacov odo dňa prevzatia staveniska.**

**Článok V.**

**Cena za zhotovenie diela**

1. Celková cena za vykonanie diela bola zmluvnými stranami dohodnutá v súlade so zák. č. 18/1996 Z. z. a vyhl. č. 87/1996 Z. z.

v celkovej výške ,- EUR (slovom: \_\_\_\_\_\_\_\_\_\_ eur) bez DPH,

výška DPH

vo výške \_\_\_\_\_\_\_,- EUR (slovom: \_\_\_\_\_\_\_\_\_\_ eur) s DPH

a to vo forme záväzného rozpočtu, ktorý tvorí neoddeliteľnú prílohu tejto Zmluvy.

2. Celková cena je splatná na základe faktúry Zhotoviteľa, ktorá musí byť vystavená so všetkými náležitosťami daňového a účtovného dokladu podľa práva Slovenskej republiky. Ak faktúra vystavená Zhotoviteľom a doručená Objednávateľovi podľa tohto článku Zmluvy nebude mať náležitosti účtovného a daňového dokladu v súlade so všeobecne záväznými právnymi predpismi Slovenskej republiky, je Objednávateľ oprávnený vrátiť faktúru Zhotoviteľovi na opravu alebo doplnenie s uvedením konkrétnych výhrad. Za deň doručenia faktúry podľa tohto článku Zmluvy sa v takom prípade považuje až doručenie opravenej alebo doplnenej faktúry.

Splatnosť faktúry bude **60 dní** odo dňa jej doručenia Objednávateľovi.

**Článok VI.**

**Preberacie práce**

1. Dielo sa považuje za riadne vykonané dňom, keď je zhotoviteľom v celosti písomne odovzdané objednávateľovi.
2. Zmluvné strany sa dohodli, na odovzdávaní a preberaní diela do 3 dní od dátumu doručenia výzvy zhotoviteľa objednávateľovi.
3. Protokol o odovzdaní a prevzatí diela bude obsahovať najmä označenie zmluvných strán, označenie odovzdávaného diela, popis vykonaných prác, popis prípadných vád ako aj termín ich odstránenia, zoznam príloh, dátum odovzdania diela, podpis oprávnených osôb.
4. O odstránení vád a nedorobkov, uvedených v protokoloch o odovzdaní a prevzatí diela zmluvné strany spíšu taktiež osobitný protokol.
5. Objednávateľ nie je povinný prevziať vykonané dielo, ktoré má podstatné vady brániace riadnemu prevádzkovaniu diela. Pokiaľ nie je jednoznačné či vada bráni alebo nebráni riadnemu užívaniu, sa má za to, že za podstatné vady sa považujú tie, na ktorých odstránenie je potrebné vynaložiť finančnú čiastku najmenej 2.000,- EUR.
6. Objednávateľ nie je oprávnený odmietnuť prevzatie predmetu zmluvy, ktoré je bez vád alebo ktoré má vady spočívajúce vo vadách hmôt, strojov alebo zariadení, ktoré zhotoviteľovi sám poskytol, prípadne ak objednávateľ inak spôsobil, že realizované dielo má vady.
7. Vadou sa rozumie odchýlka v kvalite, rozsahu a parametroch zákazky stanovených technickým zadaním, projektovou dokumentáciou, touto zmluvou a obecne záväznými technickými normami a predpismi.
8. Nedorobkom sa rozumie nedokončená práca oproti technickému zadaniu a projektovej dokumentácii.

**Článok VII.**

**Práva a povinnosti zmluvných strán**

1. Objednávateľ sa zaväzuje odovzdať zhotoviteľovi predmet diela v stave, ktorý je spôsobilé k riadnemu vykonávaniu prác pre účely uskutočňovania plnenia povinností vyplývajúcich zo zmluvy.
2. Zhotoviteľ nie je v omeškaní s plnením po dobu, po ktorú nemohol vykonávať práce v dôsledku nepriaznivého počasia - daždivé počasie, teplota ovzdušia pod -5°C a nad 35 °C, vietor s rýchlosťou viac ako 16 m.s. V takom prípade sa termín dodania diela posúva o počet dní trvania nepriaznivého počasia.
3. V prípade, keď sa počas realizácie diela vyskytne potreba vykonať práce navyše, budú tieto prekonzultované zmluvnými stranami a v prípade ich realizácie sa objednávateľ zaväzuje za tieto práce navyše ako aj materiál potrebný na ich uskutočnenie riadne zaplatiť. Tieto budú riešené vo forme písomného dodatku k tejto zmluve o dielo.
4. Zhotoviteľ vykoná zákazku pri vlastnom zabezpečení bezpečnosti práce a zabezpečení plnenia všetkých legislatívnych opatrení vzťahujúcich sa na zhotovenie diela.

5. Zhotoviteľ sa zaväzuje zhotoviť (vykonať) dielo vo vlastnom mene a na vlastnú zodpovednosť v súlade s touto zmluvou, podľa podmienok stavebného úradu, vyjadrení dotknutých orgánov a organizácii, platných STN a všeobecne platných právnych predpisov.

6. Zhotoviteľ je oprávnený poveriť vykonaním časti diela inú osobu (subdodávateľov) za dodržania podmienok dohodnutých v tejto zmluve. Zhotoviteľ je zodpovedný za to, že subdodávatelia disponujú všetkými oprávneniami, povolenia, licenciami, potrebnými pre vykonávanie činnosti podľa tejto zmluvy. V prípade, ak zhotoviteľ bude vykonávať dielo prostredníctvom subdodávateľov, je povinný najneskôr 3 pracovné dni pred nástupom subdodávateľa na výkon činnosti, zaslať písomne objednávateľovi nasledovné informácie a dokumenty:

* 1. Informácie o subdodávateľovi, a to obchodné meno, sídlo, kontaktná osoba,
  2. Informáciu o opise časti diela, ktorú bude subdodávateľ realizovať,
  3. čestné vyhlásenie subdodávateľa, že spĺňa podmienky účasti podľa § 32 ods. 1 písm. e) a f) zákona o verejnom obstarávaní

**Článok VIII.**

**Skončenie zmluvného vzťahu**

1. Táto zmluva môže byť ukončená písomnou dohodou zmluvných strán, ku ktorémukoľvek dňu.
2. Objednávateľ je oprávnený od tejto zmluvy odstúpiť v prípade, že zhotoviteľ postupuje v hrubom rozpore s osobitnými predpismi, záväznými normami a projektovou dokumentáciou.
3. Zhotoviteľ je oprávnený od tejto zmluvy odstúpiť v prípade, že objednávateľ je v omeškaní so zaplatením úhrady podľa článku III. viac ako 3 dní po jej splatnosti.

5. Odstúpenie od zmluvy musí byť písomné, inak je neplatné.

**Článok IX.**

**Záverečné ustanovenia**

1. Práva a povinnosti zmluvných strán touto zmluvou neupravené sa riadia príslušnými ustanoveniami Obchodného zákonníka a ostatných všeobecne záväzných právnych predpisov.
2. Obsah tejto zmluvy je možné zmeniť iba dohodou zmluvných strán formou písomného dodatku k nej.
3. Zmluvné strany sa dohodli, že ich vzájomná korešpondencia vo veci tejto zmluvy sa bude považovať za doručenú druhej strane uplynutím 5 dňa od uloženia doporučenej zásielky na pošte.
4. Úspešný uchádzač ako dodávateľ je povinný sa zaviazať, že strpí výkon kontroly/auditu súvisiaceho s dodaním predmetu zákazky kedykoľvek počas platnosti a účinnosti príslušnej Zmluvy o poskytnutí nenávratného finančného príspevku uzavretej verejným obstarávateľom ako prijímateľom nenávratného finančného príspevku za účelom financovania predmetu zákazky, a to zo strany oprávnených osôb na výkon kontroly/auditu v zmysle príslušných právnych predpisov SR a EÚ, najmä Zákon o príspevku z EŠIF – zákon č. 292/2014 o príspevku poskytovanom z európskych štrukturálnych a investičných fondov a o zmene a doplnení niektorých zákonov. Zákon o finančnej kontrole a audite – zákon č. 357/2015 Z. z. o finančnej kontrole a audite o zmene a doplnení niektorých zákonov v znení neskorších predpisov a príslušnej Zmluvy o nenávratnom finančnom príspevku a jej príloh vrátane Všeobecných zmluvných podmienok a poskytnúť týmto orgánom riadne a včas všetku potrebnú súčinnosť. Porušenie tejto povinnosti uchádzača ako dodávateľa je podstatným porušením zmluvy, ktoré oprávňuje verejného obstarávateľa (objednávateľa) od zmluvy odstúpiť.
5. Oprávnené osoby na výkon kontroly/auditu sú najmä:

a. Ministerstvo dopravy a výstavby Slovenskej republiky a ním poverené osoby (auditné útvary),

b. Ministerstvo školstva, vedy, výskumu a športu Slovenskej republiky a ním poverené osoby (auditné útvary),

c. Najvyšší kontrolný úrad SR, Úrad vládneho auditu, Certifikačný orgán a nimi poverené osoby,

d. Orgán auditu, jeho spolupracujúce orgány a osoby poverené na výkon kontroly/auditu,

e. Splnomocnení zástupcovia Európskej Komisie a Európskeho dvora audítorov,

f. Orgán zabezpečujúci ochranu finančných záujmov EÚ,

g. Osoby prizvané orgánmi uvedenými v písm. a) až f) v súlade s príslušnými právnymi predpismi SR a právnymi aktmi EÚ.

6. Zmluvné strany sa zaväzujú, že prípadné spory, ktoré budú súvisieť s touto zmluvou, budú riešiť mimosúdnou cestou. V prípade, že tieto spory nebude možné riešiť mimosúdnou cestou, zmluvné strany sa dohodli pre riešenie sporov z tejto zmluvy súdom príslušným.

7. Táto zmluva nadobudne platnosť dňom podpisu oboma zmluvnými stranami, účinnosť dňom nasledujúcim po dni jej zverejnenia a splnení odkladacej podmienky, ktorá spočíva v tom, že objednávateľ doručí zhotoviteľovi oznámenie o pozitívnom výsledku štandardnej ex-post kontroly postupu verejného obstarávania zo strany relevantného Poskytovateľa nenávratného finančného príspevku.  Zmluva nadobudne účinnosť dňom doručenia predmetného oznámenia.

8. Zmluva je vyhotovená v štyroch rovnopisoch, z ktorých každá zmluvná strana obdrží dve vyhotovenia.

9. Zmluvné strany prehlasujú, že osoby podpisujúce zmluvu sú k podpisu zmluvy oprávnené, že sa s jej obsahom oboznámili, že zneniu porozumeli, že bola uzatvorená po vzájomnej dohode, že je prejavom ich slobodnej a vážnej vôle a že nebola uzatvorená v tiesni ani za inak jednostranne nevýhodných podmienok. Na znak súhlasu ju obe zmluvné strany podpisujú.

V Žehre, dňa \_\_\_\_\_\_\_\_\_\_\_\_ V  , dňa \_\_\_\_\_\_\_\_\_\_\_\_

...................................................... ......................................................

**Obec Žehra** **\_\_\_\_\_\_\_\_\_\_\_\_\_\_**

objednávateľ zhotoviteľ